**ANEXA 18 LA GHIDUL SOLICITANTULUI PENTRU DR 23 - Listă cu informații relevante pentru evaluarea încadrării în categoria de IMM**

# Informații care trebuie furnizate de solicitanți înainte de semnarea contractului de finanțare.

Solicitanții vor furnizați următoarele informații:

1. Numele acționarilor/asociaților solicitantului, procentul deținut în societate, numele persoanelor din organele de conducere ale acestuia (în ultimii 3 ani) și numele societăților în care aceștia (acționari/asociați sau persoanele din organele de conducere) sau soțul/soția sau rudele/afinii până la gradul al treilea inclusiv mai dețin acțiuni/funcții în organele de conducere. Indicați acționarii/ asociații și acestor societăți, cota de participare, dacă societatea este deținută unic sau în comun/ transmiteți actele societății (statut sau act constitutiv) care stabilesc modul în care se iau deciziile;
2. Numele soției/soțului acționarilor, ale rudelor și afinilor până la gradul al treilea inclusiv ale acestora, societățile în care aceștia dețin acțiuni, numele acționarilor, gradul de participare și numele persoanelor din organele de conducere, dacă societatea este deținută unic sau în comun/ transmiteți actele societății (statut sau act constitutiv) care stabilesc modul în care se iau deciziile în cadrul întreprinderii;
3. Întreprinderile la care acționarii solicitantului dețin acțiuni, direct sau indirect (prin intermediul unei societăți la care dețin acțiuni), numele celorlalți acționari și gradul de participare al fiecăruia, dacă societatea este deținută unic sau în comun/ transmiteți actele societății (statut sau act constitutiv) care stabilesc modul în care se iau deciziile în cadrul întreprinderii;
4. Întreprinderile/persoanele fizice care controlează direct sau indirect acționarii persoane juridice ai solicitantului, precum și gradul de deținere;
5. Societățile la care solicitantul deține acțiuni, numele și gradul de participare ale acționarilor, ale soției/soțului, ale rudelor și afinilor până la gradul al treilea inclusiv, ai acestora, precum și numele persoanelor din organele de conducere, numele societăților în care aceștia (acționari, persoane din organele de conducere) mai fac parte din organele de conducere sau dețin acțiuni, dacă societatea este deținută unic sau în comun;
6. Toate contractele de mandat în care solicitantul care calitatea de mandatar sau mandant;
7. Societățile împreună cu care solicitantul utilizează în comun logistica (ex. mijloace de transport, clădiri și birouri);
8. Indicați, dacă una sau mai multe dintre ipotezele următoare sunt adevărate, numele societății în cauză:

* un reprezentant al unei societăți e responsabil de aspectele tehnice ale producției/activității solicitantului;
* gestiunea informatică/ a achizițiilor a fost transferata către altă societate ori este realizată pentru altă societate de către solicitant;
* activitatea de cercetare și dezvoltare a solicitantului a fost transferată către altă societate sau viceversa;

1. Numele societăților cărora solicitantul le-a acordat în ultimii 3 ani sprijin sub formă de garanții pentru credite, împrumuturi, respectiv numele întreprinderilor care în ultimii 3 ani au creditat/ garantat societatea;
2. Numele societăților care folosesc conturile bancare ale solicitantului în calitate de împuterniciți/titulari;
3. Numele primilor 10 clienți și furnizori ai solicitantului în ultimii 3 ani;
4. În cazul în care solicitant este unul dintre investitorii prevăzuți la alin. (3) al art. 4^2 din Legea nr. 346/2004, acesta trebuie să facă dovada că nu exercită o influență dominantă asupra întreprinderilor deținute.

**Informații care se vor depune, în cazul identificării unor relații de tipul celor menționate la art. 44 alin. (1) lit. a) – d) din Legea nr. 346/2004, prin intermediul persoanelor fizice:**

1. Pentru fiecare dintre societățile identificate la punctele 1-5 de mai sus, vă rugăm să furnizați următoarele informații:
   1. lista codurilor CAEN autorizate de către Oficiul Național al Registrului Comerțului, la nivelul activităților care au generat cifră de afaceri în ultimii 3 ani și
   2. cifra de afaceri defalcată pe activități, cu prezentarea, la nivelul fiecărei categorii de activități, a caracteristicilor și a utilizării bunurilor și/sau a serviciilor aferente.

Prezenta listă nu este exhaustivă. Autoritatea Contractantă va putea solicita orice alte informații necesare pentru realizarea verificării statutului de IMM.

Dacă în urma verificării bazelor de date se constată neconcordanțe între informațiile furnizate de beneficiar și acestea, se vor solicita prin informații suplimentare, clarificările necesare.